સુધરાઈનું આ ગાર્ડન ચાર કરોડ રૂપિયાના ખર્ચે એક વર્ષમાં તૈયાર થઈ જશે. સુધરાઈના ઍડિશનલ કમિશનર એસ.વી.આર. શ્રીવાસ્તવે કહ્યું હતું કે ‘સુધરાઈનો આ ખૂબ જ મહત્વનો પ્રોજેક્ટ બની રહેશે, કેમ કે પ્રૉપર કન્સલ્ટન્ટ્સની મદદથી એની ડિઝાઇન તૈયાર કરવાનું કૉન્ટ્રૅક્ટરોને કહેવામાં આવ્યું છે. સાઉથ મુંબઈના લોકો માટે વિશાળ પ્લૉટમાં આ ગાર્ડન બનશે તેથી એની ડિઝાઇન અને વર્ક પ્રોફેશનલી થાય એ જરૂરી છે. મુંબઈમાં દરેક વસ્તુ માટે પૈસા શા માટે લેવા જોઈએ? આ ગાર્ડનમાં કોઈ જ ફી નહીં હોય અને બાળકો એના માટે ફાળવાયેલી જગ્યામાં મુક્ત રીતે રમી શકશે. આ પ્રોજેક્ટમાં બૉન્સાઇ ગાર્ડનનું પણ પ્લાનિંગ છે.’ સુધરાઈના એક અધિકારીએ માહિતી આપી હતી કે ‘આ ગાર્ડન તૈયાર કરવામાં ચાર કરોડ રૂપિયાનો ખર્ચ આવશે અને સુધરાઈના ફન્ડમાંથી જ એ ખર્ચ થશે, કોઈ પૉલિટિશ્યનના ફન્ડનો એમાં ઉપયોગ નહીં કરાય. એક વર્ષમાં આ પ્રોજેક્ટ તૈયાર થઈ જશે.’